***Elke Sommer*** (født 1940) er en tysk skuespillerinne som hadde sin storhetstid i 1960- og 1970-årene. Hun har hatt sentrale roller i flere kjente filmer, deriblant Rosa Panteren-oppfølgeren *Et skudd i mørket*, den amerikanske komedien *Spør om jeg fikk galt nummer!*, den flernasjonale Agatha Christie-kriminalen *10 Små Negerbarn* og den britiske Carry On-komedien *Camping med tilhenger**.*

Sommer har totalt medvirket i 75 filmer og over 30 tv-produksjoner (hvorav tre miniserier, 12 tv-filmer og 16 tv-serier).

Elke Sommer ble født Elke Schletz i Berlin som datter av Baron Peter von Schletz, en luthersk prest og hans kone Renata (pikenavn Topp). Familien evakuerte og bodde i Herzogenaurach under krigsårene. I 1957 flyttet hun til London for å jobbe som au pair hos familien til den senere kjente skuespillerinnen Vicki Michelle. Hun ble oppdaget i 1958 av den italienske filmskaperen Vittorio De Sica under et ferieopphold i Italia. Samme år endre hun etternavnet til Sommer. Hun startet filmkarrieren i Europa, men flyttet til USA i starten av 1960-årene. Deretter vekslet hun mellom de to kontinentene.

Sommer i *Juke-box-ungdom* (1959)
Sommer filmdebuterte i en liten birolle i den italienske komedien *L'amico del giaguaro* fra 1959. Deretter hadde hun en sentral birolle i det tyske eventyrdramaet *Dødsskipet* og spilte sin første hovedrolle i den italienske ungdomskomedien *Juke-box-ungdom* (begge fra 1959). I 1960-årene hadde hun sentrale roller i filmer som blant annet *Prisen* (1963), *Et skudd i mørket* (1964), *Prærieoverfallet* (1964), *The Oscar* (1966), *Oppdrag for Bulldog Drummond* (1967) og *Matt Helm slår seg løs* (1968). I 1970-årene var hun sentral i filmer som blant annet *Zeppelin* (1971), *Baron Blood* (1972), *Lisa and the Devil* (1974), *10 Små Negerbarn* (1974), *Camping med tilhenger* (1975) og *Fangen på Zenda* (1979). I 1980-årene nedprioriterte hun filmkarrieren til fordel av andre ting. Bortsett fra *Bankhvelvet tømmes i natt* (1980) har hun etter 1970-årene kun hatt sporadiske biroller på film. Hennes siste filmrolle var i den tyske dramakomedien *Das Leben ist zu lang* fra 2010.

Sommer har også medvirket i noen miniserier og hatt gjesteroller i flere kjente tv-serier, deriblant flere episoder av *Kjærlighetsskipet*. Hun har også spilt i flere tv-filmer.

I 1980-årene prioriterte hun malerkunsten og ble derav mindre aktiv som skuespiller. På starten av 1980-tallet ledet hun et tv-program på PBS om kunstmaling og i 1984 utgav hun en bok om samme tema. Hun har også hatt en sangkarriere og har utgitt flere album.

I 1964 ble hun tildelt en Golden Globe i klassen beste kvinnelige nykommer (sammen med Tippi Hedren og Ursula Andress) for sin rolle i *Prisen*.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, Munzinger IBA 00000011630, besøkt 9. oktober 2017[Hentet fra Wikidata]
3. ↑   FemBio-Datenbank, oppført som ELKE SOMMER, FemBio-ID 25641, besøkt 9. oktober 2017[Hentet fra Wikidata]
4. ↑   filmportal.de, Filmportal-ID ecd3a6af1b9a4304852c1d52c9853abe, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   The International Who's Who of Women 2006[Hentet fra Wikidata]
7. 1 2 3  «Sort by Number of Votes - Most Rated Movies and TV Shows With Elke Sommer». *IMDb*. Besøkt 8. mars 2024.
8. 1 2 3 4  Talk, Film (7. desember 2014). «INTERVIEWS WITH ACTORS AND FILMMAKERSINTERVIEWS WITH ACTORS AND FILMMAKERS». *FILM TALK* **(engelsk)**. Besøkt 8. mars 2024.
9. ↑  «Elke Sommer - Awards». *IMDb* **(engelsk)**. Besøkt 8. mars 2024.

Eksterne lenker
---------------

* (en) Elke Sommer på Internet Movie Database Rediger på Wikidata

* (sv) Elke Sommer i Svensk Filmdatabas Rediger på Wikidata

* (da) Elke Sommer på Filmdatabasen Rediger på Wikidata

* (fr) Elke Sommer på Allociné Rediger på Wikidata

* (en) Elke Sommer på AllMovie Rediger på Wikidata

* (en) Elke Sommer hos Rotten Tomatoes Rediger på Wikidata

* (en) Elke Sommer hos The Movie Database Rediger på Wikidata
* (en) Elke Sommer – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Munzinger (iba) **·** MusicBrainz **·** Discogs
 |